RAZPISNA DOKUMENTACIJA ZA JAVNI RAZPIS

ZA PODELITEV KONCESIJE ZA

ENERGETSKO POGODBENIŠTVO ZA ENERGETSKO SANACIJO NASTANITVENEGA OBJEKTA CŠOD »DOM BOHINJ«

NAČIN IZRAČUNA PRIHRANKOV

(

# SPLOŠNO

Predmetni dokument določa metodologijo za izračun prihrankov.

# VHODNI PODATKI

Vhodni podatki (seznam objektov, referenčne količine, cene itd.) so razvidni iz priloge »Seznam objektov«.

# OBRAČUNSKO OBDOBJE

Vsi obračuni in drugi izračuni za potrebe ugotavljanja doseganja zajamčenih prihrankov se izvajajo za obračunsko obdobje enega leta, pri čemer je prvo obračunsko obdobje enako obdobju enega leta od datuma začetka izvajanja glavne storitve.

Če obdobje trajanja te pogodbe oziroma obdobje merjenja prihrankov energije ni identično z začetkom ali koncem obračunskega obdobja, se obračun za takšna delna obdobja trajanja izvrši sorazmerno glede na število pogodbenih mesecev, ki jih zajame obračunsko obdobje.

# IZRAČUNAVANJE PRIHRANKOV

Doseganje zajamčenega prihranka energije in s tem presoje vprašanja, ali je koncesionar upravičen do plačila zneska za prihranek energije, se ugotovi na osnovi obračunskih dokumentov ločeno za vsak objekt in za vsako vrsto energije na naslednji način:

**Toplotna energija:**

Dejanski prihranek toplotne energije [€] = (Referenčna poraba energije [kWh] x referenčna cena energije [€/kWh]) – (prilagojena poraba energije [kWh]) x cena energije [€/kWh])

Pri čemer je:

Referenčna poraba energije poraba toplotne energije za objekt, določena v prilogi »Seznam objektov«,

Referenčna cena energije cena toplotne energije za objekt, določena v prilogi »Seznam objektov«,

Prilagojena poraba energije dejanska poraba, prilagojena glede na TD in spremembo uporabe objekta

Cena energije V primeru enakega energenta je cena energije enaka referenčni ceni energije. V primeru prehoda na nov energent se cena toplotne energije izračuna z upoštevanjem strukture energentov, ki se porabljajo za proizvodnjo toplote in referenčnih cen primarnih energentov, ki so določene v prilogi »Seznam objektov« za vsako vrsto primarnega energenta.

Vlagatelji morajo za izračun zagotovljenih prihrankov in novih cen toplotne energije uporabiti povprečne referenčne cene primarnih energentov iz priloge »Seznam objektov« v katere so vključeni stroški energentov, stroški omrežnin, stroški vseh dajatev države, ki so v veljavi na dan objave javnega razpisa.

**Električna energija:**

Dejanski prihranek električne energije [€] = (referenčna poraba energije [kWh] – (prilagojena poraba energije [kWh] – raba energije za ogrevanje)) x referenčna cena energije [€/kWh]

Pri čemer je:

Referenčna poraba energije poraba energije za objekt, določena v prilogi »Seznam objektov«

Prilagojena poraba energije dejanska poraba, prilagojena glede na spremembo uporabe objekta

Raba energije za ogrevanje izmerjena poraba električne energije za pogon ogrevalnih sistemov in proizvodnjo toplote (TČ, kotlov na lesno biomaso, obtočnih črpalk, regulacije)

Referenčna cena energije cena električne energije za objekt, določena v prilogi »Seznam objektov«,

# OBRAČUN IN PLAČILO PRIHRANKOV

Za vsak objekt posebej se za vsako vrsto energije izračuna razlika med dejanskim in zajamčenim prihrankom.

Izračuna se vsota vseh razlik med dejanskim in zajamčenim prihrankom za vse objekte in vse vrste energije skupaj.

Če je razlika med skupnim dejanskim in zajamčenim prihrankom enaka nič, je koncesionar dosegel zajamčeni prihranek za določeno obračunsko dobo in mu pripada dogovorjeno plačilo.

Če je razlika med dejanskim in zajamčenim prihrankom manjša od nič, koncesionar ni dosegel zajamčenega prihranka in je dolžan koncedentu za ugotovljeno negativno razliko izstaviti dobropis.

Dobropis se obračuna s plačili v naslednjem obračunskem obdobju. Koncedent ima pravico zahtevati izplačilo dobropisa v primeru, da ga ni mogoče poračunati s plačili v naslednjih obračunskih obdobjih, pod pogojem, da je koncesionar dosegel negativni prihranek v dveh zaporednih obračunskih obdobjih.

Če je razlika med dejanskim in zajamčenim prihrankom večja od nič, pripada koncedentu *[navedba odstotka]* % presežnega prihranka (brez DDV).

# PRILAGODITEV VREDNOSTI LETNE PORABE ENERGIJE

Na osnovi meritev porabe energije ob koncu vsakega obračunskega obdobja se pridobi neprilagojena vrednost letne porabe energije in stroškov za to obračunsko obdobje za vsak objekt koncedenta, ki je predmet pogodbe.

Pri izračunu prilagoditve je potrebno zagotoviti, da se v izračun zajamejo samo tisti učinki prihranka, ki so neposredna posledica ukrepov za prihranek energije. Koncedent in koncesionar pri tem ne smeta biti postavljena v slabši, niti ne v ugodnejši položaj.

Neprilagojena vrednost letne porabe se bo zato po potrebi prilagodila zaradi spremembe uporabe objektov, ki so predmet pogodbe in klimatskih vrednosti. Prilagoditev vrednosti letne porabe lahko opravita pogodbeni stranki sporazumno. V kolikor sporazum ni mogoč prilagoditev opravi neodvisna institucija, ki jo ob sklenitvi pogodbe izbereta pogodbeni stranki.

# SPREMEMBA KLIMATSKIH VREDNOSTI

Za referenčno obdobje je ob uporabi merskih vrednosti Agencije RS za okolje za območje Bohinjska Češnjica določena referenčna vrednost temperaturnega primanjkljaja v vrednosti povprečja let 2012, 2013, 2014.

Temperaturni primanjkljaj (TD) je mesečna vsota dnevnih razlik med temperaturo 20 °C in povprečno dnevno temperaturo, če je ta manjša ali enaka 12 °C.

Za obračunsko obdobje mora koncesionar pridobiti podatek o TD od Agencije RS za okolje za relevantno območje.

Prilagoditev na TD se opravi samo za tisti del toplotne energije, ki je bila porabljena za ogrevanje objektov. Iz prilagoditve je potrebno izločiti tudi toplotno energijo, ki je bila porabljena za ogrevanje objektov v dnevih ogrevalne sezone, ko je bil dnevni TD=0. Iz letne vrednosti TD se izločijo dnevne vrednosti TD, v dnevih, ko koncesionar ni izvajal ogrevanja objekta.

# SPREMEMBA UPORABE OBJEKTOV

Pri oceni spremembe uporabe so izhodišče podatki iz priloge »Seznam objektov« . Če se ti podatki spremenijo na pobudo koncedenta ali če to koncedent dopusti, potem to ne bremeni izbranega ponudnika, niti ga ne postavlja v ugodnejši položaj. Zato se sprememba uporabe oceni z vidika bodisi spremembe referenčnih količin ali novo pričakovane porabe in prilagodi takoj, ko omenjena sprememba nastopi. Spremembe uporabe v tem smislu so med drugim naslednje:

* podaljšanje ali skrajšanje časa zasedenosti stavbe, navedene v Prilogi »Seznam objektov«,
* naknadna vgradnja ali odstranitev naprav, aparatur ali druge opreme, ki imajo bistvene učinke povečanja ali zmanjšanja porabe energije,
* sprememba vrste uporabe stavbe,
* povečanje/zmanjšanje površine stavbe,
* zmanjšanje ali povečanje rabe STV ali bazenske vode,
* prehod na drug energent.

Če nastopijo spremembe uporabe objektov, ki so predmet pogodbe, koncesionar v soglasju s koncedentom izdela prilagoditveni izračun na osnovi referenčnih količin iz priloge »Seznam objektov«:

1. z ozirom na morebitne spremembe potrebe po ogrevanju, hlajenju in/ali prezračevanju prostora in sanitarni topli vodi koncedent in koncesionar skladno z ustreznim standardom ocenita potrebno količino energije za ogrevanje, hlajenje in/ali prezračevanje ter pripravo sanitarne tople vode oz. bazenske vode,
2. z ozirom na morebitne spremembe potrebe po električni energiji zaradi dodatno vgrajenih porabnikov koncedent in koncesionar sporazumno ocenita predvideno trajanje uporabe aparature ob upoštevanju časa zasedenosti objekta/objektov, ki so predmet pogodbe ter na podlagi nazivne moči posamezne aparature in referenčnih cen za elektriko izračunata delež spremenjene porabe, za katerega je potrebno prilagoditi njegovo neprilagojeno vrednost letne porabe.

Če gre za trajno spremembo uporabe, se lahko koncedent in koncesionar sporazumno dogovorita, da se na novo določijo referenčne količine iz priloge »Seznam objektov« v skladu s prej navedenimi načeli za bodoče obračunavanje.

V kolikor ni možno doseči soglasja oz. sporazuma glede prilagoditvenega izračuna, predlog pripravi arbiter, ki ga pogodbeni stranki določita v pogodbi, prilagoditveni izračun pa morata potrditi obe pogodbeni stranki sporazumno.